**ՀԻՄՆԱՎՈՐՈՒՄ**

**Տրանսպորտի բնագավառի բարեփոխումների և շուկայի կարգավորման ռազմավարության և դրա գործողությունների ծրագրի**

1. **Միջոցառման իրականացման անհրաժեշտությունը և նպատակը**

Միջոցառումը պայմանավորված է փոխվարչապետ Մհեր Գրիգորյանի մոտ տեղի ունեցած Հայաստանի ռազմավարության շրջանակի ոլորտային ռազմավարությունների քննարկումների հանձնարարականի ապահովման անհրաժեշտությամբ:

Տրանսպորտի ոլորտում իրականացվող ռազմավարության հիմնական նպատակն է արդյունավետ, բնապահպանական և սոցիալական տեսանկյուններից կայուն զարգացող տրանսպորտային ենթակառուցվածքների ու ծառայությունների ստեղծումը և միջպետական համագործակցության ու ապրանքաշրջանառության խթանումը:

**1.1. Կարգավորման հարաբերությունների ներկա վիճակը և առկա խնդիրները**

Հայաստանի Հանրապետության տնտեսության զարգացման համար ռազմավարական նշանակություն ունի տրանսպորտի բնագավառը: Ոլորտում առկա են մարտահրավերներ, որոնց ռազմավարական լուծումը կարևորագույն նախապայման է տրանսպորտային ծառայությունների մատուցման մակարդակի բարձրացման և տրանսպորտային ծախսերի կրճատման համար:

**1.2 Առկա խնդիրների առաջարկվող լուծումները**

Անհրաժեշտ է իրականացնել տրանսպորտի բնագավառի շուկայի վերլուծություն և մշակել բնագավառի բարեփոխումների ռազմավարության գործողությունների ծրագիր, որի հիմնական շեշտադրումներն ուղղված են ենթաոլորտային ռազմավարական գործողությունների մշակմանն ու իրականացմանը:

Տրանսպորտի բնագավառում առկա խնդիրները կարգավորելու համար անհրաժեշտ է զրգացնել ենթակառուցվածքները, ձևավորել կառավարման արդյունավետ համակարգ և տրանսպորտային ծառայությունների մատուցումը համապատասխանեցնել միջազգային ստանդարտներին:

**2.Միջոցառման իրականացումից ակնկալվող արդյունքը**

Միջոցառման իրականացման արդյունքում արդյունավետ, բնապահպանական և սոցիալական տեսանկյուններից կայուն զարգացող տրանսպորտային ենթակառուցվածքների և ծառայությունների մշակման միջոցով տրանսպորտային համակարգի համաչափ և երկրի կայուն զարգացման համար առավել օպտիմալ տրանսպորտային փոխադրումների կառուցվածքի ձևավորումն է: միջազգային ստանդարտներին համապատասխանող տրանսպորտային ծառայությունների մատուցումը: